Lorik Sana

Lorik Sana () — Kosovoda anadan olan Albaniya futbolçusu. Fransa Liqa 1 komandalarından olan Nant FK-da çıxış edir.

 Klub karyerası 
Lorik Sana həvəskar karyerasına İsveçrə komandalarından olan Lozanna-Sport klubunda başlamışdır. 2000–2002-ci illər ərzində Pari Sen-Jermen FK-ın gənclər klubunda forma geymişdir. Paris klubunda ilk oyununa 19 aprel 2003-cü il tarixində Nant FK Atlantik klubuna qarşı çıxmışdır. 2003–2004 mövsümündə PSJ-ə Vahid Halilodziç baş məşqçi kimi gətirildi. Onun gəlişi ilə Sana klubda forma geymə şansına malik oldu. Eyni sezonda klub ilə Fransa Kubokunun sahibi oldu. Liqada 32 oyuna çıxıb 1 qol vurmağı bacardı. Ölkəsində isə İlin futbolçusu mükafatına layiq görüldü.

2005–2006 mövsümünün əvvəlində Olimpik Marsel FK-a transfer olundu. Burada ilk liqa oyununa 27 avqust 2005-ci ildə çıxdı. Klubda ilk qolunu isə 16 oktyabr 2005-ci ildə keçmiş komandası PSJ-yə qarşı 1–0 bitən oyunda vurdu. 2007–2008 mövsümünün əvvəlində Habib Beyenin Nyukasl Yunayted FK-a transfer olunmasından sonra Lorik Sana komandanın kapitanı seçildi.

Alban futbolçu 24 iyul 2009-cu il tarixində 6 milyon £ qarşılığında dörd illiyə Sanderlend FK-a transfer olundu.

8 iyul 2010-cu il tarixində Qalatasaray PFK İngiltərənin Sanderlend FK klubunda forma geyən yarımmüdafiəçi Lorik Sana ilə 4 illik razılığa gəldilər. Qalatasaray bu oyunçunu almaq üçün Sanderlend FK-a 4.5 milyon € ödəmişdir. Özünə isə illik 2 milyon € ödəməyə başlamışdır. Oyun başına isə Lorik Sanaya 7500 € düşürdü.

2011–2012 mövsümünün əvvəlində Qalatasaray Lorik Sananı Fernando Muslera əvəzində Latsio FK-a transfer etmişdir.

 Qalatasaray 
Qalatasaray ilə düşərgə dövründə fiziki olaraq hazır olmayan Lorik Sana bi çox oyunda 90 dəqiqə oynaya bilməmişdir. Hasselt, PAS Həmədan komandaları ilə oynanan hazırlıq qarşılaşmalarında yalnız 30 dəqiqə oynayan futbolçu Fənərbaxça ilə oynanan Dostluq Kuboku qarşılaşmasında 45 dəqiqə sahədə qala bilmişdir. Fiziki olaraq məşqdə qüsurları olan Lorik Sana Albaniya milli futbol komandasında 90 dəqiqə oynamış və dizindən zədələnmişdir. Super Liqanın 2-ci həftəsində Bursaspor ilə oynanan oyunda Qalatasarayın heyətində olmayan Sana 3-cü həftədə Eskişehirspor ilə oyunda ikinci hissədə oyuna çıxmışdır və effektiv bir performans göstərmişdir. Qarşılaşmada hava hakimiyyətində güzəşt verməyən yarımmüdafiəçi Eskişehirspor qarşısında vurulan 3-cü qolda qolu vuran Sana olmuşdur.

Mübariz şəxsiyyəti və ehtiraslı quruluşu ilə tərəfdarın gözünə girməyi bacarmışdır. Hava hakimiyyəti, istərsə də kəsdiyi toplar ilə Qalatasarayın müdafiəsinə kömək edən Lorik Sana Fənərbaxça derbisində tərəfdarın ən bəyəndiyi adlardan biri olmuşdur. Qalatasaray — Manisaspor qarşılaşmasında azərkeşlər tam da onun üçün "Lorik Sana" deyə temp tutarkən, eyni dəqiqə içərisində cəza meydançasında İsaak Promisi yıxaraq penaltiyə səbəb olmuşdur.
14-cü həftədə oynanılan Beşiktaş derbisindən əvvəl 3 həftə sahələrdən uzaq qalacağı açıqlanmasına baxmayaraq, öz istəyi ilə derbidə oynamış və yenə effektiv bir performans göstərmişdir. Əsl mövqeyi yarımmüdafiəçi olmasına baxmayaraq zaman-zaman hücumçu kimi də çıxış etmişdir.

 Nant 
31 avqust 2015-ci ildə Fransanın Nant klubu ilə müqavilə imzalamışdır. Çıxdığı 21 oyunda hələ də qol vura bilməyib. Nant FK-da ilk oyununa 21 noyabr 2015-ci ildə Monako ilə oyunda çıxmış və komandası Monakoya səfərdə 1–0 məğlub olmuşdur.

 Karyera statistikası 

 Klub 
13 sentyabr 2015-ci il
MövsümKlubDiviziyaLiqaLiqa kubokuAvropaÜmumiOyunQolOyunQolOyunQolOyunQol2000–01Pari Sen-Jermen FK B Liqa 240——402001–02121——1212002–03231——231Ümumi3920000392Pari Sen-Jermen Liqa 130——302003–04321——3212004–05321—603812005–0620——20Ümumi6920060752Marsel Liqa 1283—803632006–0733210303722007–0834220904522008–09271—121392Ümumi12283032115792009–10Sanderlend Premyer Liqa31040—350Ümumi31040003502010–11Qalatasaray Super Liqa2414030311Ümumi24140303112011–12Latsio Serie A15200602122012–1324050903802013–1426200603222014–1517030—200Ümumi8248021011142015–16Nant FK Liqa 12103000240Ümumi2103000240Ümumi Karyerası3881722062147218

 Milli komanda 
 7 sentyabr 2015-ci il

 Albaniya milli komandasıLorik Cana — national football team player  EU-Football.infoİlOyunQol200210200360200450200581200640200760200850200960201060201190201280201370201480201550201610Ümumi851

 Milli komanda karyerası 
Albaniya milli futbol komandasında ilk dəfə 11 iyun 2003-cü ildə 2004-cü il Avropa Çempionatının Seçmə mərhələsində İsveçrə ilə oyunda forma geymişdir. İlk qolunu isə 17 avqust 2005-ci ildə Azərbaycan ilə oyunda vurmuşdur. Sananı Kosovo, Albaniya ilə yanaşı Fransa və İsveçrənin də vətəndaşıdır.

 #  Gün  Stadion  Rəqib  Nəticə  Nəticə  Oyun 1.  17 avqust 2005  Qemal Stafa Stadionu, Tirana, Albaniya    2–1  2–1  YoldaşlıqCorrect as of 13 January 2013

 Şəxsi həyatı 
Atası Agim Sana da oğlu kimi futbolçu olmuşdur və Türkiyədə də bir müddət oynamışdır.

 Uğurları 

 Klub 
Pari Sen-Jermen FK
 Fransa Kuboku: 2004

Olimpik Marsel FK
 Fransa Kuboku finalçısı: 2006, 2007

 Şəxsi 
 Albaniya İlin futbolçusu: 2004, 2005, 2006
 Albaniya Azərkeşlərinin İlin futbolçusu: 2009

 İstinadlar 

 Xarici keçidlər 
 LFP Profili 
 Statistics at TFF.org 
 Profile UEFA-da
 Lorik Cana  OM.net 
Kateqoriya:Olimpik Marsel FK oyunçuları

Kateqoriya:Latsio FK oyunçuları
Kateqoriya:Qalatasaray PFK oyunçuları
Kateqoriya:Pari Sen-Jermen FK oyunçuları
Kateqoriya:İtaliya A Seriyası oyunçuları
Kateqoriya:Fransa Liqa 1 oyunçuları
Kateqoriya:İngiltərə Premyer Liqası oyunçuları
Kateqoriya:Nant FK oyunçuları
Kateqoriya:Albaniyanın kişi futbolçuları
Kateqoriya:İsveçrənin kişi futbolçuları
Kateqoriya:Fransanın kişi futbolçuları
Kateqoriya:UEFA Avro 2016 oyunçuları
Kateqoriya:Milli Çempionat 2 (Fransa) oyunçuları
Kateqoriya:Türkiyə Super Liqası oyunçuları